**Informació actualitzada a 25 de juny amb l’entrada en la fase de represa o nova normalitat.**

**CASAL JOVE D’INICIACIÓ AL LLEURE EDUCATIU I ESPORTIU**

**L’Unigirona** CB com a entitat organitzadora us dona la benvinguda a l’activitat i us agraeix la vostra confiança.

A continuació us detallem una sèrie d’informacions que poden ser del vostre interès. Teniu informació més detallada, protocols de salut, mesures COVID 19, al web [www.unigirona.cat](http://www.unigirona.cat) i també a: <https://www.estiuamblleure.cat/ca/consells-per-a-les-families/>

**1. INSCRIPCIÓ**

En la present edició hem modificat el procés d’inscripció per adaptar-ho a les mesures sanitàries per fer front al COVID 19, us el detallem a continuació:

1. A partir del 21 de juny consulta a l’organització si hi ha places disponibles. T’atendrem a qualsevol dels emails: direccio@unigirona.cat i promocio@unigirona.cat
2. Descarrega’t el formulari d’inscripció al web del club [www.unigirona.cat](http://www.unigirona.cat) i emplena’l amb les vostres dades. (Amb l’Adobe acrobat el podràs editar i escriure a sobre). Llegeix atentament el qüestionari sanitari i els requisits de prevenció davant el COVID 19 per poder participar. És obligatòria la signatura a la declaració responsable per part dels pares dels participants, a més de l’autorització per participar a l’activitat.
3. Efectua el pagament del total de l’activitat via transferència bancària al Nº de CC Unigirona: Caixabank ES25 2100 9046 9602 0008 4318
4. Envia el formulari, el justificant de pagament, foto de la targeta sanitària i el llibre de vacunes a promocio@unigirona.cat . Si no tens altra opció t’atendrem personalment a les oficines del club al pavelló de Girona Fontajau, (obligatori mascareta i complint les mesures sanitàries corresponents).
5. Una vegada complerts els tràmits us confirmarem la plaça definitiva.

**Condicions de devolució:**

-Els 30€ de paga i senyal efectuada durant les fases 1 i 2 de desescalada no es retornaran en el cas que no s’acabi de formalitzat la inscripció per causes particulars dels inscrits.

-En el cas de declaració de l’estat d’alarma ó de retrocés en la fase de desescalada per part de les autoritats sanitàries en les que no s’autoritzi la realització de les activitats d’estiu per infants, es retornaran íntegrament tots els imports rebuts per part del club, (a excepció de les comissions bancàries, si fos el cas).

-Una vegada començada l’activitat, en el cas d’haver d’aplicar mesures de confinament per simptomatologia de COVID 19, ó contacte amb diagnosticats positius, el club aplicarà la devolució de l’import corresponent al servei no prestat, (la part proporcional segons els dies que no farà l’activitat).

**2** . **CONTINGUTS DEL CASAL JOVE**

El casal jove és una activitat dirigida a joves entre 14 i 17 anys que tinguin interès en el mon de lleure i /ó esportiu. Aquest curs no és una formació oficial i per tant la Direcció General de Joventut no expedeix la titulació, cada entitat de lleure imparteix els seus cursos.

L’objectiu de l’activitat és proporcionar al participants una aproximació a aquests àmbits i proporcionar una primera visió de dirigent de les activitats d’educació en el lleure i activitats esportives. En el casal aprendran la utilització d’una metodologia i l’aplicació de diverses tècniques educatives per la dinamització de dinàmiques de grup, ja siguin en l’àmbit del lleure o l’esport. Es recomana als participants que complementin la seva formació amb altres cursos de lleure i de tècnics amb les respectives federacions.

Els participants que superin el curs, i sobre tot mostrin aptituds, motivació i capacitat, podran optar a fer de pre-monitors a les activitats d’estiu de l’Unigirona, a partir dels 17 anys.

Els participants rebran un **Diploma d'Assistència i Assoliment de Continguts al “Casal Jove d’iniciació al lleure educatiu i esportiu”,** expedit per l’Unigirona CB.**.**

Continguts:

1. L'Educació en el lleure, conceptes bàsics.
2. El lleure esportiu, conceptes bàsics.
3. Preparació d’activitats i dinàmiques.
4. La prevenció i la seguretat en les activitats d'educació en el lleure i esportives.
5. El marc legal i normatiu del lleure i l’esport a Catalunya.
6. Els tallers com a recurs educatiu.
7. Activitats en el medi natural. Acampada i excursionisme.
8. Jocs d'interior, d'exterior i dinàmiques de grup
9. Les cançons i la música com a recurs d'animació.
10. Nocions de primers auxilis, tècniques de reanimació, ús del DEA.
11. La nova normalitat amb el COVID 19.
12. L'avaluació de les nostres activitats

Els continguts i activitats s’adequaran a les recomanacions i mesures sanitàries de distanciament publicades per la Generalitat de Catalunya, en el marc de la pandèmia del COVID 19.

**3. ENTRADES / SORTIDES**

-Es prega evitar les aglomeracions de públic. Es prega a les famílies que esperin fora.

-L’horari d’entrada es flexibilitza, des de les 8’45h a les 9’05h.

-És obligatori l’ús de la mascareta a l’entrada i sortida de l’activitat, tan pel participant com dels familiars que el venen a recollir.

-Les entrades i sortides es realitzaran per un espai propi, es donarà informació el primer dia d’activitat. El primer dia, un monitor, s’esperarà a l’exterior de l’accés (parking bicicletes).

-S’efectuarà un control de temperatura a l’accés a la instal·lació i un registre diari de la temperatura de tots els participants. Recordeu que és important que preneu la temperatura a casa cada matí per evitar riscos innecessaris.

-Si el vostre fill/a pot sortir sol, ens heu d’autoritzar per escrit.

**4. ESPAIS.**

Diferents espais del pavelló municipal de Fontajau i Ribes del Ter, preferentment a l’exterior.

Parc de les ribes del Ter. Parc de La Devesa. Parc de Domeny.

Vies Verdes tram Girona-Olot, Girona- Sant Feliu. Carril bici Domeny-Sant Gregori.

Quan es realitzen excursions per les rodalies s’informarà amb anterioritat de l’itinerari previst.

**5. ACTIVITATS**

-Dinàmiques a l’aire lliure.

-Participació en activitats esportives.

-Tallers d’organització d’activitats, gimcanes, jocs d’aigua, jocs de nit, etc.

-Jocs esportius.

-Sortides de senderisme.

-Sortides en BTT.

-Curses d’orientació.

-Activitats al medi natural, riu Ter, Devesa, Ribes del Ter.

-Tallers diversos, malabars, de circ, cinta equilibris, escalada.

-Activitats amb centres d’interès, medi ambient, reciclatge.

**6. PERSONAL**

La direcció del curs està a càrrec d’en Xavi Fernández, director de lleure per l’Escola Empordà i màster en gestió de l’esport per la Univ Pompeu Fabra.

Per gestions administratives podeu consultar a la Carla Jou.

Els monitors són titulats i amb una amplia experiència en el lleure educatiu, esportiu i en la conducció d’activitats esportives en el medi natural.

**7. QUÈ CAL PORTAR**

-Una mascareta posada i una altra de recanvi.

-Roba esportiva i còmoda. Gorra. Recomanable una muda de recanvi.

-Obligatori portar motxil·la amb els estris personals.

 -Calçat esportiu o específic de senderisme els dies d’excursió.

-Recomanable portar esmorzar i aigua, (cantimplora o ampolla). Important aquest any, ja que no es pot compartir l’aigua amb els companys.

-Sempre va bé, crema solar i loció antimosquits.

-Dies de jocs d’aigua, cal que portin banyador, xancles, tovallola i crema solar.

-Mòbils: és obligatori tenir-ho apagat durant la durada de l’activitat. En cas necessari, recollides, notes, etc, s’ha de demanar permís al monitor/ra del grup o coordinador/ra del casal.

-En les actuals circumstàncies es recomana que sempre que es pugui, cada participant porti de casa el seu material, BTT, casc, guants, bastons de caminar, etc.

**8. SALUT**

El campus té contractada una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que cobreix l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre recomanat és:

-Clínica Girona, C/ Joan Maragall, 26,  17002 Girona 972 210 400

El nostre protocol en cas d’accident, és el següent:

-Primera atenció per part dels responsables de salut de l’activitat, (fisio/estudiant d’infermeria), que faran una primera exploració i valoraran el procediment a seguir .

-comprovació de la fitxa sanitària corresponent, estat de salut, medicacions, al·lèrgies, altres.

-En cas que considerem que es requereix el trasllat a un centre mèdic, es trucarà als telèfons que ens heu facilitat en el qüestionari sanitari.

-Si no es trobés a ningú o no poguéssiu venir, trucaríem al 112 per sol·licitar assistència i procediríem al trasllat de l’accidentat al centre mèdic més proper, Hospital Josep Trueta. El nen/a sempre aniria acompanyat per personal del casal-campus.

-Si veniu a recollir el nen/a personalment, podeu escollir a quin centre portar-lo.

En principi no es subministrarà cap medicament en horari de casal, si fos estrictament necessari cal que ens signeu una autorització per escrit, especificant medicament, horari, dosi, etc.

MESURES COVID 19

Per poder participar al campus, els inscrits han de complir els següents requisits per a preservar la salut del grup, com són:

-Absència de malaltia i de simptomatologia compatible amb la COVID 19, (febre, tos, dificultat respiratòria, malestar, diarrea...) o amb qualsevol altre quadre infecciós. Per a reincorporar-se de nou a l’activitat els infants han d’estar asimptomàtics durant 48h en el cas de simptomatologia no COVID 19 i 14 dies quan es tracti de simptomatologia compatible.

-No convivents o contacte estret amb positiu confirmat o simptomatologia compatible en els 14 dies anteriors.

-Calendari vacunal, es recomana tenir-ho actualitzat. NO és obligatori però si no està actualitzat s’haurà de presentar una declaració responsable per part de la família del participant. (Si la necessiteu tenim una declaració ja feta).

-En infants o adolescents amb patologies prèvies de base caldrà que siguin valorats pels serveis mèdics de manera individual la idoneïtats de participar en determinats tipus d’activitats, donat que son població de major risc enfront a la COVID 19.

**9. CONTACTE I ATENCIÓ A LES FAMÍLIES**

Per atenció a les famílies la recomanació aquest estiu és fer-ho de forma telemàtica, teniu les dades de contacte a continuació per si ens voleu enviar un mail o contactar via whats app.

Pavelló de Girona-Fontajau: 972 226 136 oficines Uni: 972 483 979

Direcció: Xavi Fernández, 607 84 59 11, direccio@unigirona.cat

Administració: Carla Jou, 627 03 55 48, carla@unigirona.cat

Posarem un tauler d’anuncis a l’entrada del pavelló on us anirem informant de temes puntuals.

Blog amb informació específica de l’activitat.

**MOLTES GRACIES.**